《舶使王会溪太守赵见泰九日领客枉顾山中赋采菊东篱下悠然见南山韵十首 其六》
宋代·蒲寿宬

晨策登青霞，众峰郁绸缪。举目嗟新亭，缅怀忆神州。

酣觞气磊磊，感物心悠悠。伟哉此二翁，高风继前修。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。